Source: http://docplayer.fi/2017990-Vuosi-2009-pro-gradu-tutkielma-lappeenrannan-tekninen-yliopisto-107-sivua-4-kuvaa-ja-yksi-taulukko.html
Timestamp: 2018-02-25 22:46:41+00:00
Document Index: 6106140

Matched Legal Cases: ['kko ', 'kko\n', 'kko ', 'KKO ', 'kko ', 'kko ']

Vuosi: 2009 Pro gradu - tutkielma: Lappeenrannan tekninen yliopisto, 107 sivua, 4 kuvaa ja yksi taulukko - PDF
Vuosi: 2009 Pro gradu - tutkielma: Lappeenrannan tekninen yliopisto, 107 sivua, 4 kuvaa ja yksi taulukko
Download "Vuosi: 2009 Pro gradu - tutkielma: Lappeenrannan tekninen yliopisto, 107 sivua, 4 kuvaa ja yksi taulukko"
1 I TIIVISTELMÄ Tekijä: Kemppinen, Jarmo Tutkielman nimi: Rikostutkinta Kaakkois-Suomen rajavartiostossa ja siihen liittyvät erityispiirteet Tiedekunta: Kauppatieteellinen tiedekunta Pääaine: Yritysjuridiikka Vuosi: 2009 Pro gradu - tutkielma: Lappeenrannan tekninen yliopisto, 107 sivua, 4 kuvaa ja yksi taulukko Tarkastajat: professori Seppo Villa, ylitarkastaja Silja Hallenberg Hakusanat: rikosprosessi, esitutkinta, pakkokeinot, haastemenettely, oikeusapu, ulkomaalaisasiat Tutkielmassa tarkastellaan Kaakkois-Suomen rajavartioston näkökulmasta rajavartiolaitoksen esitutkintaan liittyviä toimivaltuuksia sekä esitutkinnan ja ulkomaalaislain mukaisten toimenpiteiden vaikutuksia rikosprosessiin. Lisäksi selvitetään uuden hallituksen esityksen vaikutuksia rajavartiointia koskevan lainsäädännön muuttamisesta. Tutkielma täydentää aikaisempia tutkimuksia tuomalla esiin systemaattiseen tarkasteluun koko rikosprosessin vaiheet nykyisen esitutkinnan aloittamisesta aina ulkomaalain mukaisiin hallinnollisiin toimenpiteisiin saakka. Luonteeltaan tutkielma on rikosoikeustieteellinen. Tutkielmassa käytetty tutkimusmenetelmä on lainoppi. Tutkielmaa varten haastateltiin yhteistyöviranomaisten edustajia Kaakkois-Suomen rajavartioston koko rikosprosessin toimittamiseen liittyen. Työn tuloksissa esitetään keskeiset esitutkintatoimintaan ja rikosprosessiin vaikuttavat tekijät, tutkintaan liittyvät erityispiirteet ja yhteistyöviranomaisten näkemys Kaakkois-Suomen rajavartioston tutkintatoiminnasta.
2 II ABSTRACT Author: Kemppinen, Jarmo Title: Criminal Investigation in South-East Finland Border Guard and related special features Faculty: LUT, School of Business Major: Business Law Year: 2009 Master s Thesis: Lappeenranta University of Technology, 107 pages, 4 figures and 1 chart Examiners: prof. Seppo Villa chief superindentent Silja Hallenberg Keywords: preliminary investigation, coercive measures, serving of a summons, aliens affairs The thesis examines the authority of The Finnish Border Guard in preliminary investigation within the framework of preliminary investigation, criminal procedure and Aliens Act from the point of view of Border Guard of South Eastern Finland. Furthermore, author clarifies the effects of the government s upcoming proposal for changing the legislation on border guarding. The thesis adds to earlier studies by exposing all stages of criminal procedure under systematic observation from the start of current preliminary investigation to administrative measures in accordance with the Aliens Act. The thesis relates to criminal procedure. The type of the thesis is juristic. The used study method bases on legislation. For the thesis representatives of cooperating official organs were interviewed regarding the whole criminal procedure. The results present the main factors affecting the preliminary investigation, special features related to the investigation and the opinion of the cooperating organs on the investigation activities of Border Guard of South Eastern Finland.
3 III ALKUSANAT Useimmat ihmiset suorittavat opintonsa heti peruskoulun tai lukion jälkeen. Minulla tilanne on ollut päinvastainen. Takanani on pitkä palvelusura rajavartiolaitoksen eri tehtävissä. Työnantajani tarjoaman koulutuksen lisäksi opiskelusta tuli merkittävä harrastus, ensin kielten opiskelun muodossa, myöhemmin ammattikorkeakoulussa ja sen jälkeen yliopistossa. Ensin haluan kiittää professori Seppo Villaa ja ylitarkastaja Silja Hallenbergia, joilla on ollut merkittävä osuus tämän tutkielman tekemisessä. Huomattava osa opintojen suorittamisessa on ollut työnantajani Kaakkois- Suomen rajavartioston osoittama tuki opintoja kohtaan. Haluan esittää kiitokseni lähimmille esimiehilleni, jotka ovat mahdollistaneet käytännön tasolla opintojen suorittamisen työn ohella. Lisäksi tahdon kiittää kaikkia niitä ystäviäni, jotka ovat jaksaneet kyseenalaistaa tutkielmani monet yksityiskohdat. Erityiset suuret kiitokset haluan osoittaa lapsilleni Ilkalle, Kaisalle ja Jussille, jotka ovat monta kertaa joutuneet huomaamaan isän olevan uppoutuneena tenttikirjojen saloihin. Lappeenrannassa 12 päivänä maaliskuuta 2009 Jarmo Kemppinen
4 IV SISÄLLYSLUETTELO 1 JOHDANTO Tutkimusaihe Tutkimusongelma Tutkimuksen keskeisiä käsitteitä, määritelmiä ja rajauksia Tutkimusmenetelmät, tutkimusprosessi ja aineiston keruu Tutkielman rakenne Aikaisemmat tutkimukset ja lähdeaineisto ESITUTKINNAN TAVOITTEET JA PERIAATTEET Esitutkinnan periaatteet Esitutkinnan oikeuslähteet Suppea esitutkinta Laaja esitutkinta RAJAVARTIOLAITOKSEN TEHTÄVÄT ESITUTKINTAVIRANOMAISENA Historiallinen tausta Suomen itsenäisyyden aikana Rajavartiolaitoksen esitutkinta nykypäivänä Rikosasiat, joita Rajavartiolaitos voi tutkia Rikosasioiden käsittely ja esitutkinta Kaakkois-Suomen rajavartiostossa Esitutkinnan toimittaminen Kaakkois-Suomen rajavartiostossa Esitutkinta ja rajavaltuutettutoiminta Hallituksen esityksen (HE 219/2008 vp) vaikutukset esitutkintaan liittyviin toimivaltuuksiin Haastateltavien näkemyksiä rajavartiolaitoksen esitutkintaan liittyvistä toimivaltuuksista ja esitutkinnan toimittamisesta KAAKKOIS-SUOMEN RAJAVARTIOSTOSSA TUTKITUT RIKOSASIAT Rattijuopumus Huumaantuneena ajaminen Törkeä rattijuopumus Hallituksen esityksen (HE 219/2008 vp) vaikutukset rattijuopumusrikosten tutkintaan Valtionrajarikos Varkausrikokset Aserikokset Vaarallisen esineen hallussapito Kätkemisrikokset Väärennysrikokset Laiton maahantulon järjestäminen ja törkeä laittoman maahantulon järjestäminen Haastateltavien näkemyksiä Kaakkois-Suomen rajavartioston tutkimista rikosasioista PAKKOKEINOT Kiinniotto Pidättäminen Vangitseminen Muut Kaakkois-Suomen rajavartioston käytössä olevat pakkokeinot ja vapautensa menettäneiden sijoittaminen... 75
5 V 5.5 Hallituksen esityksen (HE 219/2008 vp) vaikutukset pakkokeinolainsäädäntöön Haastateltavien näkemyksiä Kaakkois-Suomen rajavartioston pakkokeinojen käytöstä HAASTEMENETTELY, KIRJALLINEN MENETTELY, OIKEUSAPU, ULKOMAALAISASIAT JA TULKKAUS Haastemenettely Haastateltavien näkemyksiä rajavartioston toimittamasta haastemenettelystä Kirjallinen menettely Haastateltujen näkemyksiä Kaakkois-Suomen rajavartioston kirjalliseen menettelyyn siirtämistä rikosasioista Oikeusapu rikosasioissa Suomen ja Venäjän välinen oikeusapu Rajavartiolaitoksen kannalta Haastateltavan näkemyksiä Suomen ja Venäjän välisestä oikeusavusta Ulkomaalaisasiat Hallituksen esityksen vaikutukset ulkomaalaisasioihin (HE 219/2008 vp) Haastateltavien näkemyksiä rikosprosessin yhteyteen liittyvistä ulkomaalaisasioista Tulkkaus YHTEENVETO JA JOHTOPÄÄTÖKSET Toimivalta ja organisaatio Esitutkinnan toimittaminen ja rikosasiat Pakkokeinot Haastemenettely, kirjallinen menettely, ulkomaalaisasiat, oikeusapu ja tulkkaus Jatkotutkimustarpeet Näkökohtia LÄHDELUETTELO
6 VI LYHENNELUETTELO EIS Euroopan ihmisoikeussopimus EPA Asetus esitutkinnasta ja pakkokeinoista ETL Esitutkintalaki EY Euroopan yhteisö HE Hallituksen esitys HKR Hallinnollisten lainrikkomusten koodeksi ImaRvA Imatran rajavartioalue KKO Korkein oikeus K-SR Kaakkois-Suomen rajavartiosto K-SRPAK Kaakkois-Suomen rajavartioston pysyväisasiakirja LapRvA Lappeenrannan rajavartioalue NAs Vahvistettu luettelo viisumivapaista ja viisumivelvollisista maista OK Oikeudenkäymiskaari Patja Poliisiasiain tietojärjestelmä PKL Pakkokeinolaki PL Perustuslaki PrEU EU:n yleissopimus oikeusavusta rikosasioissa RML Laki rangaistusmääräysmenettelystä ROL Laki oikeudenkäynnistä rikosasioissa RvlL Rajavartiolaki RVLPAK Rajavartiolaitoksen pysyväisasiakirja rm Rajamerkki SopS Valtioiden välinen sopimus UlkoL Ulkomaalaislaki VRvlL Vanha rajavartiolaki 320/1999 VirRvA Virolahden rajavartioalue VN Valtioneuvosto VNa Valtioneuvoston asetus vp Valtiopäivät SM Sisäasiainministeriö StvL Suomen talousvyöhykkeestä annettu laki
7 VII Lista kuvista ja taulukoista Kuva 1. Tutkielman viitekehys, s 7. Kuva 2. Esitutkinnan vaiheet Kaakkois-Suomen rajavartiostossa, s 19. Kuva 3. Kaakkois-Suomen rajavartioston toiminta-alue, s 29. Kuva 4. Kaakkois-Suomen rajavartioston tutkintaorganisaatio, s 31. Taulukko 1. Kaakkois-Suomen rajavartioston tutkimat rikosasiat vuosina , s 2.
8 1 1 JOHDANTO Rajalla tapahtuvat rajavalvonta, rajatarkastukset ja rajojen valvonta ovat rajavartiolaitoksen perustehtäviä sekä osa sisäisen ja ulkoisen turvallisuuden ylläpitämistä koko Euroopan vapaan liikkuvuuden alueella (Smolander 2008). Lisääntyvät matkustajavirrat tuovat mukanaan rajat ylittävän rikollisuuden kasvavaa painetta sekä tämän ilmiön haitallista vaikututusta yhteiskunnalle. Tämä edellyttää tiivistyvää yhteistyötä ja koko Euroopan kattavaa rajatilanteen hallintaa (Smolander 2008). Suomen ja Venäjän välinen raja on ollut osa Eurooppaa koskettavaa muutosta, jossa rajan merkityssisältö on muutaman viime vuosikymmenen aikana muuttunut tarkoin vartioidusta rautaesiripusta miljoonien matkustajien ja tavaraliikenteen läpikulkupaikaksi. Neuvostoliiton hajoaminen ja Venäjän vahva talouskasvu eritoten luvulla on tuonut Suomeen miljoonia matkustajia Kaakkois-Suomen rajanylityspaikkojen kautta. Samaan aikaan kun liikennemäärät Suomen ja Venäjän välillä ovat kasvaneet lähes räjähdysmäisesti, on Venäjän rajavartiopalvelun uudistus puolittanut henkilöstön ja vähentänyt rajavartioasemat kolmasosaan viimeisten vuosien aikana. Tämä on näkynyt luvattomien rajanylitysten kasvuna maastorajalla erityisesti Kaakkois-Suomessa (Smolander 2008). Rikollisuuden kasvu on herättänyt rajalla sekä sisämaassa toimivat viranomaiset pohtimaan keinoja näiden ongelmien ratkaisemiseksi. Osaltaan tämä on johtanut Rajavartiolaitosta koskevan lainsäädännön tarkentamiseen, erityisesti esitutkinnan ja pakkokeinojen osalta. Rajavartiolain voimaantulleen kokonaisuudistuksen (RvlL 578/2005) myötä annettiin rajavartiolaitokselle laajemmat toimivaltuudet suorittaa esitutkintaa. Esitutkintaviranomaisena Rajavartiolaitos keskittyy rajat ylittävään rikollisuuteen henkilöliikenteessä (SM ). Vuonna 2007 Rajavartiolaitos tutki yhteensä 5370 ja vuonna 2008 yhteensä 5004 rikosasiaa (Polstat/Raportit). Samoina vuosina Kaakkois-Suomen
9 2 rajavartiosto tutki 1344 ja 1474 rikosasiaa (Polstat/Raportit). Ulkomaalaisia epäiltyjä Kaakkois-Suomen rajavartioston tutkimissa rikosasioissa oli noin 92 prosenttia (K-SR:n juttuseuranta 2008). Vastaavasti vuonna 2008 Lappeenrannan kihlakunnan poliisilaitos tutki yhteensä rikosasiaa, joista rikoslakirikoksia oli 8165 (Polstat/Raportit). Samalla ajanjaksolla Itäinen tullipiiri tutki 2128 rikosasiaa (Polstat/Raportit). Näistä oli laajoja esitutkintoja 301 ja loput suppeita esitutkintoja (Polstat/Raportit). Tilastot osoittavat poliisin toiminnan laajuuden yleisenä esitutkintaviranomaisena. Vastaavasti tullin ja Rajavartiolaitoksen luvut kuvaavat näiden viranomaisten esitutkintatoiminnan suuntautumisesta kapeammalle sektorille. Rajavartiolaitos toimii päätehtäviensä ohella erityisenä esitutkintaviranomaisena, jonka toimenpiteet keskittyvät rajalla tapahtuneisiin esitutkintatoimenpiteisiin. Kaakkois-Suomen rajavartioston rikosasiat Yhteensä Suppeita esitutkintoja yhteensä Esitutkinnat Rattijuopumus Törkeä rattijuopumus Valtionrajarikos Varkaus Ampuma-aserikos Vaarallisen esineen hallussapito Kätkemisrikokset Väärennysrikokset Laittoman maahantulon järjestäminen Törkeä laittoman maahantulon järjestäminen Muut Esitutkinnat yhteensä Taulukko 1: Kaakkois-Suomen rajavartioston tutkimista rikosasioista vuosina
10 3 1.2 Tutkimusaihe Tutkielman keskeisenä kohteena ovat rajavartiolaitoksen toimivaltuudet rikosprosessissa ja ulkomaalaisasioissa. Tämä heijastuu Kaakkois-Suomen rajavartioston esitutkinnan erityispiirteinä. Näiden ilmiöiden vaikutuksia arvioidaan myös tuoreen rajavartiointia koskevan hallituksen esityksen (HE 219/2008 vp) pohjalta sekä yhteistyöviranomaisten näkökulmasta. Suurimpaan osaan esitutkinnoista liittyy ulkomaalaisia asiakkaita, mikä asettaa erityisiä vaatimuksia koko rikosprosessille. Tutkimuksessa tarkastellaan asiakasprofiilin ja rajan vaikutuksia rikosprosessiin. Tutkielma sijoittuu rikos - ja prosessioikeuden alaan ja on luonteeltaan rikosoikeustieteellinen. Pääasiassa aihepiiriä lähestytään oikeusdogmaattiselta eli lainopilliselta kannalta. Husa ym. (2001, 13) on määritellyt lainopin keskeisimmiksi tutkimusongelmiksi voimassa olevan oikeuden sisällön kulloinkin käsiteltävässä oikeusongelmassa sekä oikeusjärjestyksen systematisoinnin. Yksinkertaistetusti lainoppi pyrkii vastaamaan kysymykseen kuinka kussakin tilanteessa tulee toimia oikeusjärjestyksen mukaisesti. Systematisoinnin tarkoituksena on luoda oikeudellinen käsitejärjestelmä ja hahmottaa kokonaiskuva oikeusjärjestyksestä (Aarnio 1986, ). Oikeussäännökset tulee asettaa laajempaan, toisten oikeussäännösten muodostamaan asiayhteyteen, tulkintakontekstiin (Siltala 2001, 22 23). Tutkielman empiirisessä osuudessa on myös hieman vivahteita oikeussosiologian näkökulmasta. Oikeussosiologia etsii yhteiskunnallisista rakenteista selittäviä tekijöitä ilmiöiden analysoimiseksi (Husa ym. 2001, 14). Rikosprosessi kattaa rikosoikeudellisen vastuun toteuttamisen. Tämän edellytyksenä on saada selvitetyksi aineellinen totuus eli oikeudellisesti vaikuttavat relevantit seikat (Helminen ym. 2005, 9). Aineellista totuutta selvitettäessä on kunnioitettava henkilöiden ihmisarvoa sekä perusoikeuksia. Tämä korostuu erityisesti rikoksesta epäillyn osalta.
11 4 Rikoslainopissa on kysymys rikosoikeuden yleisistä opeista sekä rangaistusvastuuta määrittelevien normien tulkinnasta, systematisoinnista ja uusien kysymyksenasettelujen etsimisestä (Frände 2005, 4). Rikoslainopin voimakkaan painotuksen vuoksi tutkimuksella on myös liittymäpinta prosessioikeuteen. Esitutkintaa ja pakkokeinoja koskevat keskeiset säädökset ovat vuonna 1987 annetut esitutkintalaki (ETL, 449/1987) ja pakkokeinolaki (PKL, 450/1987). Molemmat lait ovat esitutkinnan toimittamista ja rikosprosessuaalisten pakkokeinojen käyttämistä koskevia yleislakeja, joita soveltavat kaikki esitutkintaviranomaiset (Helminen ym. 2005, 4). Muista oikeuslähteistä mainittakoon oikeudenkäynnistä rikosasioissa annettu laki (ROL, 689/1997), jonka säätämisellä on ollut heijastuksia myös esitutkintalakiin ja pakkokeinolakiin. 1.3 Tutkimusongelma Tutkielman aihepiiri sijoittuu rikos- ja prosessioikeuden lainsäädäntökenttään ja varsin tuoreeseen rajavartiolaitoksen esitutkintavaltuuksia säätelevään lainsäädäntöön. Rikos- ja prosessioikeuden lainsäädäntö on peräisin jo luvulta, mutta sitä on uudistettu lähes vuosittain. Rajavartiolain kokonaisuudistus (RvlL 578/2005) antoi rajavartiolaitokselle laajemmat oikeudet esitutkinnan suorittamiseen. Poliisi on toiminut esitutkintaviranomaisena jo vuosikymmeniä. Vastaavasti Rajavartiolaitos on luonut oman esitutkintaorganisaationsa lähes tyhjästä poliisin mittavalla avustuksella viimeisen kolmen vuoden aikana. Rajavartiolaitoksen tutkintakulttuuri on hyvin nuorta ja vailla omaa kokemuspohjaa. Lisäksi sitä leimaa jokaisen raja- ja merivartioston omat toimialuekohtaiset erityispiirteet. Kaakkois-Suomen rajavartioston rikostutkinta toimii Kaakkois-Suomen alueella, jossa sijaitsevat kaikki Suomen maarajojen
12 5 vilkkaimmat rajanylityspaikat. Rajavartioston toiminta-alue on yksi rajavartiolaitoksen painopistealueista. Lisääntyneet toimivaltuudet asettavat haasteen itse tutkielmalle, koska aihepiiriä ei merkittävästi ole tutkittu nykyisen rajavartiolain voimassaoloaikana. Tutkielma perustuu lähdeaineiston osalta lakeihin, lakien valmistelutöihin sekä oikeuskirjallisuuteen. Lisäksi lähdeaineistona käytetään rajavartiolaitoksen pysyväisasiakirjoja ja määräyksiä, oikeuskäytäntöä sekä haastatteluja. Sisäasiainministeriö käynnisti vuonna 2007 hankkeen Rajavartiolaitosta koskevan lainsäädännön toimivuudesta ja soveltamisesta sekä esitykseksi sen tarkistamisesta. Hankkeen yhteydessä esitetään muutettavaksi mm. pakkokeinolakia ja poliisilakia. Lisäksi omaa kansallista lainsääntöä ollaan muuttamassa vastaamaan vuonna 2006 annettua Euroopan Parlamentin ja Neuvoston antaman asetuksen mukaiseksi (Schengenin rajasäännöstö). Asiaa koskeva hallituksen esitys annettiin presidentin esittelyssä (HE 219/2008 vp). Tutkielmassa kuvataan systemaattisesti Kaakkois-Suomen rajavartioston toimintaa, esitutkinnan vaiheista aina syyteharkintaan saakka. Päämääränä on löytää ne erityispiirteet, jotka vallitsevat rajavartioston rikosprosessissa ja esitutkinnan toimittamisessa. Aihepiiriä lähestytään esitutkinnan toimittajan näkökulmasta korostamalla seikkoja, jotka ovat merkityksellisiä koko rikoksiin liittyvän tutkinnan kannalta ja huomioimalla erityisesti ulkomaalaisia epäiltyjä koskeva hallinnollisen prosessin samanaikaisuus. Näitä erityispiirteitä ovat esimerkiksi rajavartioston toimivaltuudet esitutkinta- ja pakkokeinoasioissa, nopeutettu haastemenettely ja ulkomaalaisiin asianomaisiin liittyvä hallinnollinen menettely sekä tulkkauskysymykset. Tutkielman toivotaan tuottavan uutta tietoa, joka on hyödyksi kehitettäessä Kaakkois-Suomen rajavartioston rikostutkintaa.
13 6 Tutkimusongelmana on vastata seuraaviin kysymyksiin: Mitkä ovat rajavartiolaitoksen toimivaltuuksien keskeiset vaikutukset rikosprosessiin Kaakkois-Suomen rajavartioston toimittamissa esitutkinnoissa? Mitä erityispiirteitä on Kaakkois-Suomen rajavartioston esitutkintatoiminnassa? Millaisia vaikutuksia tulevalla rajavartiolain muutoksella olisi toimivaltuuksien, esitutkinnan ja pakkokeinojen kannalta? Millainen näkemys yhteistyöviranomaisilla on Kaakkois-Suomen rajavartioston esitutkintatoiminnasta? Tutkimusongelma muodostuu neljästä kysymyksestä, joista kaksi ensimmäistä vastaa tutkielman keskeiseen sisältöön. Kaksi jälkimmäistä kysymystä on käynnissä olevan rajavartiointia koskevan lainsäädäntöhankkeen ja ulkopuolisen näkemyksen kannalta erityisen ajankohtaisia. Tutkimusongelmaan vastaaminen edellyttää myös vastausten saamista aihepiiriin liittyviin alakysymyksiin. Alakysymysten tarkoituksena on tukea varsinaisia tutkimusongelman liittyviä kysymyksiä. On merkittävää selvittää esitutkinnan toimittamisen yleiset periaatteet ja niiden vaikutus rajavartioston esitutkintatoimintaan. Havainnollisuuden kannalta on mielekästä esittää, kuinka rikosprosessi kokonaisuudessaan etenee esitutkinnan alusta aina syyteharkintaan saakka. Tavoitteena on selvittää Rajavartiolaitoksen toimivaltuudet esitutkintaviranomaisena. Toimivaltuudet koskettavat myös täysimääräisesti Kaakkois-Suomen rajavartioston esitutkinnan toimittamista. Toiminnallisesti on tärkeä havainnollistaa Kaakkois-Suomen rajavartioston tutkintaorganisaatiota ja millaisia rikoksia rajavartiosto tutkii. Rajavartioston esitutkintaan liittyvät olennaisesti ulkomaalaiset asiakkaat, millä on monia vaikutuksia koko rikosprosessin etenemiseen. Ulkomaalaisten kohdalla joudutaan rikosprosessin rinnalla toimittamaan samanaikaisesti
14 7 hallinnollinen prosessi, joka kytkeytyy rikosprosessin eri vaiheisiin. Edellä kerrottu viitekehys esitetään kuvassa 1. Rikosprosessi Kaakkois-Suomen rajavartiostossa Esitutkinta Oikeusapu Pakkokeinot Tulkkaus Rikosprosessi Haastemenettely Ulkomaalaisasiat Kuva 1. Tutkielman viitekehys 1.4 Tutkimuksen keskeisiä käsitteitä, määritelmiä ja rajauksia Tutkielman keskeiset käsitteet ovat rajavalvonta, rajatarkastus, rajojen valvonta, rikosprosessi, esitutkinta, kirjallinen menettely, rikosprosessuaalinen pakkokeino, pikahaaste ja ulkomaalaisasiat.
15 8 Rajavalvonnalla tarkoitetaan rajalla toteutettavia toimia, jotka muista syistä riippumatta suoritetaan ainoastaan rajanylitysaikomuksen tai rajanylityksen perusteella ja jotka voivat käsittää rajatarkastuksen ja rajojen valvonnan (Euroopan Parlamentin ja Neuvoston asetus EY n:o 562/2006). Rajatarkastuksella tarkoitetaan rajanylityspaikalla suoritettavaa tarkastusta, jonka tarkoituksena on varmistaa, että henkilö, hänen kulkuneuvonsa sekä hänen hallussaan olevat esineet voidaan päästää jäsenvaltioiden alueelle ja sieltä pois (Euroopan Parlamentin ja Neuvoston asetus EY n:o 562/2006). Rajojen valvonnalla tarkoitetaan rajojen valvontaa rajanylityspaikkojen välillä ja rajanylityspaikkojen valvontaa muulloin kuin niiden vahvistettuina aukioloaikoina henkilöiden estämiseksi kiertämästä rajatarkastuksia (Euroopan Parlamentin ja Neuvoston asetus EY n:o 562/2006). Rikosprosessi on laissa säädetty menettely, jonka tarkoituksena on yksittäistapauksessa rangaistusvastuun toteuttaminen (Helminen ym. 2005, 14). Rikosprosessia voidaan myös kuvailla rikoksen oikeudelliseksi selvittelyksi (Helminen ym. 2005, 14). Rikosprosessin vaiheita ovat esitutkinta, syyteharkinta, oikeudenkäynti ja rangaistuksen täytäntöönpano (Helminen ym. 2005, 14). Esitutkinta voidaan määritellä selvityksen hankkimiseksi tapahtuneeksi epäillystä rikoksesta mahdollisen syyteharkinnan suorittamista ja oikeudenkäynnin valmistelua varten (Helminen ym. 2005, 14). Esitutkinnassa hankitaan seuraavissa rikosprosessin vaiheissa tarvittava todistusaineisto (Helminen ym. 2005, 14). Rikosprosessuaaliset pakkokeinot ovat toimenpiteitä, joilla jopa fyysistä pakkoa käyttäen puututaan yksilön lailla suojattuihin oikeushyviin eli ihmisten perusoikeuksiin rikosprosessin häiriöttömän kulun turvaamiseksi ja aineellisesti oikean tuloksen aikaansaamiseksi (Helminen ym. 2004, 454).
16 9 Kirjallinen menettely on käsittelytapa tekijän tunnustamia rikosasioita varten. Siitä säädetään oikeudenkäynnistä rikosasioissa annetun lain 5 a luvussa (ROL 689/1997). Kirjallisessa menettelyssä tuomio annetaan vastaajan suostumuksella kirjallisen materiaalin perusteella käräjäoikeuden kansliassa. Suullista pääkäsittelyä tuomioistuimessa ei toimiteta, eikä ketään rikosasian osallista kutsuta oikeuteen. Pikahaaste on menettely joka edellyttää esitutkinnan välitöntä suorittamista. Syyttäjä suorittaa syyteharkinnan ja syytetty haastetaan tietyin edellytyksin pääkäsittelyyn. Menettely edellyttää tekijän tunnustusta. Pikahaaste voidaan antaa tapauksissa, joissa asiat jotka voidaan tutkia ja ratkaista vastaajan poissaolosta huolimatta, jos epäillyn läsnäolonsa asian selvittämiseksi ei ole tarpeen. Oikeudenkäynnistä rikosasioissa annetun lain (ROL) 8 luku 11 :n mukaan tällöin voidaan tuomita sakkorangaistus tai enintään kolmen kuukauden vankeusrangaistus. Vastaajan antamalla suostumuksella asia voidaan ratkaista hänen poissaolostaan huolimatta, jos epäillyn läsnäolo ei ole tarpeen. Näissä tapauksissa rangaistukseksi voidaan tuomita enintään kuusi kuukautta vankeutta (ROL 8 luku 12 ). Ulkomaalaisasiat tarkoittavat tässä tutkimuksessa ulkomaalaislain mukaisia hallinnollisia toimenpiteitä, joita rajaviranomaiset voivat toimittaa rikoksesta epäillyn ulkomaalaisen kohdalla. Näitä toimenpiteitä ovat mm. käännyttäminen, maahantulokieltoon määrääminen ja turvaamistoimenpiteenä ulkomaalaisen säilöönotto. Rikos- ja prosessioikeuden kenttä on hyvin laaja ja tutkittavaa asiaa voisi lähestyä monien eri rikos- ja prosessioikeudellisten kysymysten muodossa. Tietoisena ratkaisuna aihe on rajattu koskemaan Kaakkois-Suomen rajavartioston rikostutkinnan keskeisiä vaikutuksia koko rikosprosessiin ja tutkintaan liittyviin erityispiirteisiin sekä yhteistyöviranomaisten näkemyksiin tutkinnasta. Tutkimusongelmaan vastaaminen edellyttää rikosprosessin kokonaisuuden laaja-alaista selvittämistä. Vaihtoehtoisesti tutkimusnäkökulmana olisi voinut olla jonkun yksittäisen esitutkintaan liittyvän ilmiön vertailu rikosprosessiin.
17 10 Työssä keskitytään tarkastelemaan vuosina 2007 ja 2008 ilmi tulleita rikosasioita, jotka ovat oikeudellisesti merkittäviä juuri Kaakkois-Suomen rajavartioston rikostutkinnalle, liittyen esimerkiksi esitutkinnan, pakkokeinojen, haastemenettelyn ja ulkomaalaisasioiden eri vaiheisiin. Pääpaino on toimivaltuuksien sekä rikosprosessin erityispiirteiden ja merkityksellisten vaiheiden tarkastelussa. Tätä tukevat rikoslajien yhteydessä esiteltävät esimerkkitapaukset oikeuskäytännöstä. Pohdinnassa paneudutaan tulevaisuuden kannalta merkityksellisiin löydöksiin. Kokonaisuuden kannalta tämä rajaus on perusteltu, koska rikoslainsäädännössä vastuun toteuttaminen edellyttää oikeudellisten normien soveltamista oikein jokaisessa yksittäistapauksessa (Helminen ym. 2005, 9). Normien soveltaminen Kaakkois-Suomen rajavartioston toimintaympäristössä korostaa niitä piirteitä, joilla on vaikutusta rikosprosessin kulkuun. Tässä tutkielmassa ei ole tarkoituksena käsitellä koko rajavartiolaitoksen tai Kaakkois-Suomen rajavartioston kaikkea esitutkintatoiminta. Tarkastelun ulkopuolelle jäävät rajavartioston sisäiseen tutkintaan liittyvä sotilasrikokset. Oikeuskäytännössä ei arvioida tuomioiden oikeellisuutta, eikä myöskään hallinnollisten päätösten sisältöä. Viitekehyksenä tutkielmassa on rajavartiolaitoksen esitutkinta- ja hallintotoimivaltaa säätelevä lainsäädäntö, oikeuskäytäntö, haaste- ja kirjallinen menettely sekä ulkomaalaislain mukaiset toimenpiteet. Kansainvälinen näkökulma muodostuu Suomea koskevista kansainvälisistä sopimuksista, joilla on vaikutusta tutkielman kysymyksenasetteluun. 1.5 Tutkimusmenetelmät, tutkimusprosessi ja aineiston keruu Tutkielman tavoitteena on voimassa olevan lainsäädännön ja toimivaltuuksien pohjalta selvittää keskeisiä vaikutuksia ja erityispiirteitä, joita liittyy Kaakkois-Suomen rajavartioston suorittamaan esitutkintaprosessiin. Tutkimusongelmaa lähestytään lainopin menetelmin selvittämällä Rajavar-
18 11 tiolaitoksen toimivaltasäännösten, rikos- ja prosessioikeuteen liittyvän lainsäädännön ja ulkomaalaisia koskevan hallintolainsäädännön sisältöä sekä niiden tulkintoja. Tulkintoja tuetaan oikeuden ratkaisuilla, joiden voidaan katsoa edustavan voimassa olevaa oikeutta. Valinta on tietoinen, vaikka ne eivät välttämättä omaa erityisen korkeaa arvoa ennakkopäätöksinä tai tutkijan oikeuslähteinä (Timonen 1998, ja 38 39). Työssä tuodaan esiin niitä eri rikosprosessin vaiheessa olevia keskeisiä vaikutuksia ja erityispiirteitä, joita ilmenee erityisesti esitutkinnan toimittajan näkökulmasta. Lisäksi arvioidaan uuden rajavartiointia koskevan lainsäädännön muuttamiseksi annetun hallituksen esityksen (HE 219/2008 vp) vaikutuksia esitutkintaan ja pakkokeinoihin liittyviin toimivaltuuksiin. Tavoitteena on esittää kannanottoja siitä, kuinka säännös vaikuttaa eri rikosprosessin vaiheissa ja luoda järjestelmällinen kuva aihepiiristä. Tutkimusongelmaan vastaamiseksi ja käytännön rikosprosessin erityispiirteiden havainnollistamiseksi tutkielmaa varten on valittu haastateltaviksi otos pitkän työkokemuksen omaavia yhteistyöviranomaisten edustajia. Rajavartiolaitoksen esitutkintatoimivaltuuksiin liittyen haastateltiin Kaakkois- Suomen kihlakuntien poliisilaitosten tutkinnanjohtajia. Esitutkinnan toimittamiseen liittyvissä kysymyksissä haastateltiin Kaakkois-Suomen syyttäjänviraston syyttäjiä sekä Imatran, Lappeenrannan ja Kotkan käräjäoikeuksien tuomareita sekä oikeusavustajia. Kansainväliseen oikeusapuun liittyen haastateltiin lisäksi oikeusministeriön erityisasiantuntijaa Suomen Pietarin pääkonsulaatista. Haastateltuja oli kaikkiaan 13. Tämän tarkemmin heitä ei haluttu yksilöidä työn luonteen ja haastateltavien aseman vuoksi. Haastatteluilla pyritään saamaan hyödyllisiä ulkopuolisia näkemyksiä Kaakkois-Suomen rajavartioston toimivaltakysymyksiin, esitutkintaan ja pakkokeinoihin sekä ulkomaalaisasioihin. Haastattelujen myötä tutkimus saa myös laadullista tutkimusotetta (Alasuutari 1999 ja Metsämuuronen 2006). Haastattelumenetelmällä pyritään täsmentämään oikeussääntöjen tulkintaa ja kokoamaan yhteistyöviranomaisten näkemyksiä rajavartioston rikostutkinnasta.
19 12 Haastattelut suoritettiin syksyn 2008 aikana. Taustatiedoiksi haastateltaville kerrottiin kirjallisesti tai suullisesti tutkielmasta ja siihen liittyvistä tavoitteista. Kysymykset lähetettiin haastateltaville etukäteen. Haastattelut toteutettiin puolistrukturoituina eli teemahaastatteluina (Hirsijärvi & Hurme 1985, 36). Kysymykset oli laadittu tukemaan teemoihin sisältyvää teoreettista viitekehystä. Kunkin haastateltavan kohdalla keskityttiin erityisesti niihin seikkoihin, joihin hänellä oli paras asiantuntemus tutkimusongelman rajoissa. Haastattelujen aikana tehtiin yksityiskohtaisia muistiinpanoja laadittuun kysymysrunkoon. Keskimäärin haastattelut kestivät noin 50 minuuttia. Haastateltaville varattiin mahdollisuus täydentää antamiaan vastauksia sähköpostitse ja puhelimitse. Aineisto analysoitiin vertailemalla saatuja vastauksia tutkielman teoreettiseen viitekehykseen. Tuloksen analyyseistä on raportoitu kappaleissa Tutkielman rakenne Johdannon (kappale yksi) jälkeen kappaleessa kaksi selvitellään aluksi lyhyesti esitutkinnan tavoitteita ja toimittamista. Kappaleessa kolme käsitellään Rajavartiolaitosta koskevan lainsäädännön kehitystä. Tämä toimii lainsäädännöllisenä siltana nykypäivän toimivaltuus- ja esitutkintasäännöksille, joiden pohjalta esitutkintaa Kaakkois-Suomen rajavartiostossa suoritetaan. Tutkielman pääpaino on edellä mainitun lisäksi kappaleissa neljä, viisi ja kuusi. Kappaleessa neljä ja viisi käsitellään Kaakkois-Suomen rajavartioston tutkimia päärikostyyppejä ja tutkinnan aikana käytettyjä pakkokeinoja. Kappaleessa kuusi tarkastelun kohteena ovat haastemenettely, kirjallinen menettely, oikeusapu, ulkomaalaisasiat sekä tulkkaus. Kappale seitsemän kokoaa yhteen työn pääkohdat ja esittelee niiden perusteella havaitut johtopäätökset ja vastaukset tutkimusongelmaan. Tutkielma päätetään esittämällä tutkimuksen pohjalta havaittuja jatkotutki-
20 13 musaiheita ja näkökohtia esitutkintatoiminannan kehittämiseksi. Kappaleessa seitsemän otetaan kantaa myös tutkimusmenetelmän rajoituksiin. 1.7 Aikaisemmat tutkimukset ja lähdeaineisto Kyseistä aihetta ei ole tutkittu aikaisemmin. Sen sijaan aihepiiriä sivuavia tutkielmia on tehty useampia. Rajavartiolaitoksessa rikos- ja prosessioikeuteen liittyviä tutkimuksia on laadittu lähinnä opinnäytteiksi. Saareksin (2005) maanpuolustuskorkeakoulun diplomityössä on selvitetty rajavartiolaitoksen roolia esitutkintaviranomaisena. Tutkielma ajoittuu voimassaolevan rajavartiolain valmisteluajankohtaan. Lehmus 2008 on tutkinut törkeään laittomaan maahantuloon liittyvää tahallisuutta. Laittomaan maahantulon järjestämisen lainsäädäntöön liittyvää oikeusvertailua on tehty varsin vähän. Lahtelan 2002 tutkimus Ihmiskauppa, ihmisten salakuljetus ja laittoman maahantulon järjestäminen eurooppalaistuvassa rikosoikeudessa kuvaa hyvin kansainvälisten sopimusten vaikutusta Suomen rikoslain kehitykseen. Tutkielman teema rakentuu lainsäädännön ympärille ja muu aineisto koostuu oikeustapauksista sekä haastatteluista. Oikeuskirjallisuuden lisäksi merkittävä osa lähdeaineistosta muodostuu asiakirjoista, voimassaolevasta lainsäädännöstä ja lainvalmistelutöistä. Tärkeimmät säädökset ovat rajavartiolaki (RvlL 578/2005), rikoslaki (RL 1889/39), esitutkintalaki, (ETL 449/1987), pakkokeinolaki (PKL 450/1987), laki oikeudenkäynnistä rikosasioissa (ROL 689/1997), oikeudenkäymiskaari (OK 4/1734) sekä ulkomaalaislaki (UlkL 301/2004). Kansainvälisen ulottuvuuden kannalta tärkeimpiä lähteitä ovat Suomea koskevat kansainväliset sopimukset ja valtiosopimukset, kuten Euroopan ihmisoikeussopimuksen asettamat velvoitteet.